《满江红 其三》
宋代·刘将孙

千里酸风，茂陵客、咸阳古道。宫门夜、马嘶无迹，东关云晓。

牵上魏车将汉月，忆君清泪知多少。怅土花、三十六宫墙，秋风袅。

浥露兰，啼痕绕。画阑桂，雕香早。便天还知道，和天也老。

独出携盘谁送客，刘郎陵上烟迷草。悄渭城、已远月荒凉，波声小。

作者简介：刘将孙（1257—？）字尚友，庐陵（今江西吉安）人，刘辰翁之子。尝为延平教官、临江书院山长。事迹见《新元史。刘辰翁传》。有《养吾斋集》四十卷，久佚。《四库总目提要》云：“将孙以文名于宋末，濡染家学，颇习父风，故当时有小须之目。”《彊村丛书》辑有《养吾斋诗馀》一卷。